“O‘ztransgaz” aksiyadorlik jamiyati tizimida jismoniy va yuridik shaxslarning murojaatlari bilan ishlash borasida 2026-yilning yanvar-sentyabr oylarida amalga oshirilgan ishlar yuzasidan tahliliy
AXBOROTNOMA
Hisobot davrida o‘rganish natijalari boʼyicha tasdiqlangan dasturlar asosida “O‘ztransgaz” AJ mas’ul xodimlari tomonidan Jismoniy va yuridik shaxslarning murojaatlari to‘g‘risidagi qonun hujjatlarida belgilangan qoida va talablarning mazmun va mohiyatini to‘liq tushunib olish, amaliyotda keng va samarali qo‘llash mavzusida o‘tkazilgan o‘rganishlar soni 18 marotaba hamda seminar mashg‘ulotlari soni 3 bor o‘tkazilgan. “O‘ztransgaz” AJ boshqaruv raisi hamda uning o‘rinbosari boshchiligida respublikaning barcha tuman va shaharlarida o‘tkaziladigan sayyor qabullari tasdiqlangan grafiklari asosida tashkil etildi.
Hisobot davrida ishchi guruhlar tomonidan respublikaning barcha tuman va shaharlarida jami 15 ta sayyor qabul o‘tkazildi. Jumladan, Qoraqalpog‘iston Respublikasi 1 bor, Andijon viloyatida 2 bor, Buxoro 2 bor, Jizzax 1 bor, Qashqadaryo 1 bor, Samarqand viloyatida 3 bor, Toshkent 1 bor, Farg‘ona viloyatida 2 bor, Xorazm viloyatida 2 marotaba. Ommaviy va sayyor qabullar davomida murojaat qilayotgan fuqarolar muammolarini hal etishga alohida e’tibor qaratilib, qabullarning natijadorligiga erishish, murojaatlarni xolis va tezkor ko‘rib chiqishga qaratilgan aniq choralar ko‘rildi.
Sayyor qabullarning hududlar bo‘yicha taqsimoti:
	Hudud nomi
	Sayyor qabullar soni

	Samarqand viloyati
	3 bor

	Andijon viloyati
	2 bor

	Buxoro viloyati
	2 bor

	Farg‘ona viloyati
	2 bor

	Xorazm viloyati
	2 marotaba

	Qoraqalpog‘iston Respublikasi
	1 bor

	Jizzax viloyati
	1 bor

	Qashqadaryo viloyati
	1 bor

	Toshkent viloyati
	1 bor

	JAMI
	15 ta



2026-yilning yanvar-sentyabr oylarida: O‘tkazilgan ushbu sayyor qabullarda “O‘ztransgaz” AJ markaziy apparati, unining quyi korxona va tashkilotlariga jismoniy va yuridik shaxslardan jami 186 ta og‘zaki murojaatlar tushgan bo‘lib, ko‘tarilgan muammoli masalalar joyida mutaxassislar tomonidan hal etildi. “O‘ztransgaz” AJ boshqaruv raisi, o‘rinbosarlari, markaziy apparati mutaxassislar va uning quyi korxona va tashkilotlari tomonidan bevosita aksiyadorlik jamiyatida shaxsiy qabullarda 200 nafar shaxslar qabul qilingan.
“O‘ztransgaz” AJ markaziy apparati, unining quyi korxona va tashkilotlariga jismoniy va yuridik shaxslardan 286 tasi bevosita yozma, 386 ta shaxsiy va sayyor og‘zaki qabullarda, 121 ta elektron pochta, 31 ta og‘zaki telefon, 225 tasi O‘zbekiston Respublikasi Prezidentining Virtual qabulxonasi orqali murojaatlar kelib tushgan. Murojaatlarning ko‘rib chiqilishi to‘liq nazoratga olinib, 981 tasi qanoatlantirilgan, huquqiy ma'lumot berish orqali hal qilingan, 5 tasi tushuntirish berilgan, 2 tasi ko‘rmasdan qoldirilgan, 36 tasi tegishliligi boʼyicha boshqa tashkilotga yuborilgan va 25 tasi o‘rganish jarayonida.
Jismoniy va yuridik shaxslarning murojaatlarini ko‘rib chiqishda kamchilik va qonunbuzilish holatlariga yo‘l qo‘ygan rahbar va mas’ul xodimlarga nisbatan javobgarlik choralari ko‘rilishi ta’minlanmoqda. “O‘ztransgaz” AJ tomonidan 2026-yilning yanvar-sentyabr oylarida murojaatlar ko‘rib chiqish natijalari bo‘yicha OAVda 73 marta chiqish amalga oshirilgan. Jumladan, aksiyadorlik jamiyati veb-saytida 66 bor chiqishlar tashkil etilgan.
2026-yilning yanvar-sentyabr oylarida “O‘ztransgaz” AJ markaziy apparati, uning quyi korxona va tashkilotlarida jismoniy va yuridik shaxslar bilan bevosita ishlash, ularning muammolarini aniqlash va hal qilishni nazarda tutuvchi tizimda faoliyat ko‘rsatish choralari ko‘rildi.
